अवैध उत्खनन पर बनाया पंचनामा पोकलेन व डंपर पर कार्रवाई नहीं
अनुमति बिना बन रहा था रिसोर्ट, तहसीलदार ने कहा सभी काम मिले बंद, कंपनी को दिया नोटिस
इधर, रैनीपानी में सतपुड़ा ईको अभयारण्य प्राइवेट लिमिटेड के स्वामित्व की भूमि पर चल रहे अवैध निर्माण पर गुरुवार को तहसीलदार भास्कर गाचले ने कार्रवाई की। यहां रिसोर्ट बन रहा है। तहसीलदार ने बताया बगैर डायवर्सन एवं अनुमति के रिसोर्ट का निर्माण इंदौर का भूमि स्वामी करा रहा था। सतपुड़ा इको अभयारण्य भूमि क्षेत्र में उत्खनन, भंडारण एवं रिसोर्ट निर्माण किया जा रहा था। अनुमति न तो राजस्व विभाग से ली है और न ही वनविभाग से।
तहसीलदार ने कहा निर्माण कार्य हुआ है। सभी तरह के काम बंद मिलें। तहसीलदार ने बताया प्रोपराइटर राजीव रंजन बगैर अनुमति के निर्माण कर रहे थे। करीब 2646 वर्गफीट में 14 कमरे बनाए जा रहे थे। 945 वर्गफीट में भी कमरे बनाए जा रहे हंै। जेसीबी की सहायता से चार बड़े गड्ढे खोदकर करीब 1552 घनमीटर अवैध उत्खनन किया। बजरी मूल्य 6 लाख 20 हजार रुपए बनता है। निर्माण के लिए भूमि पर 37.37 घनमीटर गिट्टी, 44 घनमीटर रेत का भंडारण भी मिला है। तहसीलदार ने प्रोपराइटर राजीव रंजन सिन्हा इंदौर के खिलाफ अवैध उत्खनन, भंडारण एवं निर्माण से संबंधित प्रकरण तैयार कर एसडीएम के समक्ष प्रस्तुत किए है।
रैनीपानी में निर्माण के संबंध में परिक्षेत्र सहायक कामती, बफर जोन की ओर से चैताली सिन्हा पति राजीव रंजन सिन्हा को ईको सेंसिटिव जोन में अधोसंरचना विकसित करने के लिए नोटिस दिया। दो दिन पूर्व वनविभाग के डिप्टी रेंजर मनोहरलाल शर्मा ने पंचनामा बनाया था। अनुमति के दस्तावेज नहीं थे। एसडीएम ब्रजेश सक्सेना ने बताया तहसीलदार ने प्रस्तुत प्रकरणों पर कार्रवाई की जाएगी।
सोहागपुर। कार्रवाई से ठीक दस मिनट पहले की तस्वीर, जब डंपर सहित पोकलेन मौजूद थी।
एक पहलू यह भी
आरआई गुलाब सिंह ने बताया राकेश धाकड़ ने एसडीएम कार्यालय में मिट्टी खनन के लिए आवेदन दिया है। अब तक उन्हें अनुमति नहीं दी। उन्होंने आवेदन में कलमेशरा स्थित भूखंड का जिक्र किया। जहां से मिट्टी का अवैध खनन हुआ वह रकबा हीरापुर में आता है। इसलिए कंपनी के खिलाफ अवैध खनन का मामला दर्ज करेंगे।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva